Vatikan (B/SN). Tradicionalne silwesterske modlenje w Romskej Pětrowej cyrkwi je dekan kardinalneho kolegija Giovanni Battista Re swjećił. Bamž Franciskus drje bě přitomny a je tež sam prědował, ale strowotniskich přičin dla je nadawk cyłeje ceremonije kardinalej přepodał. W swojim prědowanju bamž wuzběhny, zo koronapandemija „začuće zamylenosće po cyłym swěće zesylnja“.
Zetkanje Taizé w Rostocku
Hamburg/Turin (B/SN). Rozsud za kóždolětne zetkanje na proze do noweho lěta je kónc decembra Taizéske ekumeniske zhromadźenstwo mnichow wozjewiło. Prěni raz njebudźe městnosć žana europska metropola. „Tak je region wokoło Rostocka wulka šansa“, praji farar Bad Doberana Albrecht Jax, kiž bě město Rostock namjetował. Dale wón wuzběhny, zo budu křesćenjo a njekřesćenjo z cyłeje wokoliny zapřijeći, tež městne sportowe towarstwa, wohnjowe wobory, zwjazki ludoweje solidarity atd. Zaměr zetkanja je zeznajomić so z cyrkwinskej situaciju hosćićelskeho regiona a zeznać hosćićelske swójby.
Nowe partnerstwo nabožinow
Vatikan (B/SN). Druhi hodowny swjaty dźeń, swjateje swójby, je při składnosći tradicionalneho modlenja Jandźelknjeza na Pětrowym naměsće w Romje bamž Franciskus wobžarował: „Wjele mandźelstwow nochce žane abo jenož jedne dźěćo měć. To je tragedija.“ Nimo toho wobroći so bamž z listom na mandźelstwa po cyłym swěće, w kotrymž potwjerdźi, zo trjebaja dźěći wěstotu, kotraž jim pomha dowěru k swojim staršim měć. Pontifeks pokaza zrozumjenje za přiwótřene połoženje swójbow w času pandemije a přeje sej, zo wostanje swójba „městnosć schadźowanja a zrozumjenja“. Loni w měrcu pod nawodom Vatikanskeho swójbneho zarjada zahajene lěto „Amoris-laetitia“ (lěto swójby) na swětowym zetkanju swójbow z bamžom w juniju w Romje zakónča.
K smjerći arcybiskopa
Fulda (B/SN). Němski ewangelski cyrkwinski dźeń (DEKT) je 45lětnu durinsku superintendentku Kristin Jahn za nowu generalnu sekretarku wuzwolił. Wona nastupi zastojnstwo klětu w februaru a naslěduje Juliju Helmke, kotraž je so 1. oktobra do słužby Ewangelsko-lutherskeje krajneje cyrkwje Hannovera wróćiła. „Kristin Jahn rozumi z rěčnje sylnymi poselstwami a z hłubokim zmysłom wutroby ludźi wotewrěć a změny nastorčić. Wona přeswědča ze swojim jasnym wustupowanjom a zasadźenjom za demokratiju“, wuzběhny prezident DEKT Thomas de Maizière.
Krejny dźiw dožiwili
Vatikan (B/SN). Amtěrowaceho generalneho sekretara Ekumeniskeje rady cyrkwjow (ÖRK) Ioana Saucu je bamž Franciskus na priwatnej awdiency přijał. Běše to nastupny wopyt rumunsko-ortodoksneho měšnika, kiž je 1. apryla naslědnistwo norwegskeho lutherskeho teologi Olava Fykse Tveita přewzał. Wón dósta wšitke prawa a cyłkownu zamołwitosć generalneho sekretara, zo by dźěło jako hłowny jednaćel ÖRK dale wjesć móhł. Pandemije dla njebě dotal móžno, jeho na hłownej zhromadźiznje oficialnje wuzwolić. Ekumeniskej cyrkwinskej radźe přisłuša 349 cyrkwjow.
Lětsa Boži narodk z Peruwa
Vatikan (B/SN). Bamž Franciskus dźakuje so lětsa za Boži narodk, kotryž pochadźa z Andow w Peruwje, a za božodźěsćowy štom ze sewjeroitalskeho Trentina. Mjeztym so na nim hižo lampki swěća. Na priwatnej awdiency wón peruskej delegaciji zwurazni: „Jězus je na swět přišoł, so mały sčinił, zo bychmy jeho přiwzać a něžnosć Božu přijimać móhli.“ Hody dótkatej so žiwjenje Boha a čłowjekow. „Prošu njedajće nam kumštne komercielne hody swjećić“, bě próstwa hłowy katolskeje cyrkwje.
Berlin (B/SN). Na swojim njedawnym wopyće na kupje Cypern je bamž Franciskus před „ćežkej chorosću“ warnował, jeli so na tragedije ćěkancow zwučimy. Tale chorosć so z antibiotikami lěkować njehodźi. „To je wójna“ a su „stawizny njewólnistwa“, wón skoržeše. Jasne słowa bamža k wobchadej Europy z ćěkancami sej čłonojo Mjezynarodneho Auschwitzskeho komiteja chwala, kaž jeho eksekutiwny zastupowacy prezident Christoph Heubner wobkrući.
Ćežki dóńt křesćanow
Vatikan (B/SN). Do swětoweho dnja zbrašenych 3. decembra je so bamž Franciskus w zjawnym lisće raznje přećiwo wuzamknjenju zbrašenych wuprajił. Tež cyrkej nima prawo, jich wot sakramentow wuzamknyć. Swjate pismo to wobkruća: „Swójska kiprosć njeje žadyn zadźěwk, z ewangelijom žiwy być a jón dale posrědkować.“ Kóždy křćeny čłowjek móže bjez wumjezowanja a diskriminacije rjec: „Ja sym cyrkej!“ To praji Awi Mello z vatikanskeho zarjada za lajkow, swójbu a žiwjenje. Mjezynarodny dźeń ludźi ze zbrašenjemi su Zjednoćene narody jako wopominanski a akciski dźeń wuzwolili, zo bychu so za dostojnosć, prawa a derjeměće zbrašenych zasadźeli.
Bamž namołwja k stražliwosći
Vatikan (B/SN). Bamž Jan Pawoł II. (1920–2005) je před 25 lětami prěnju awtobiografiju w nowšim času wozjewił. Jeho předchadnicy běchu skerje encykliki, wuwučowanske spisy abo prědowanja wozjewjeli. Jan Pawoł II. bě medijam jara přichileny. Hižo 1994 wozjewi wón wosebitu knihu w formje interviewa k aktualnym prašenjam wo cyrkwi. Składnostnje złoteho měšniskeho jubileja wuda tež knihu wo swojim njewšědnje wotměnjawym puću měšnistwa. Kóžde lěto 22. oktobra wopominamy Jana Pawoła II., kiž bě dlěje hač 26 lět hłowa katolskeje cyrkwje a bu jeničce dźewjeć lět po swojej smjerći swjatoprajeny.
Antiksku baziliku wuhrjebali
Köln (B/SN). Předsyda Němskeje biskopskeje konferency, Limburgski biskop Georg Bätzing, zastupuje jasne cyrkwino-politiske měnjenje nastupajo rólu žónskich w cyrkwi, celibat a wujasnjenje seksualneho znjewužiwanja. „Hdyž my ničo njezměnimy, potom nas změnja. Hižo lětdźesatki dalewuwiće tradicijow stagněruje, dźeń a wjac křesćanow cyrkej wopušća a měšniski dorost dale a bóle pobrachuje. Trjebamy radikalnu změnu perspektiwy“, rjekny biskop Bätzing katolskej powěsćerni kna.
Za wjetšu transparencu
Paris/Lourdes (B/SN). Předsyda Francoskeje biskopskeje konferency Eric de Moulins-Beaufort je institucionalnu zamołwitosć cyrkwje za seksualne znjewužiwanje małolětnych na nazymskej konferency w Lourdesu přiznał a „systemisku dimensiju w globalnym konteksće“ wuzběhnył. Wosebita studija je wot lěta 1950 něhdźe 216 000 woporow wumocowanja přez měšnikow a rjadnikow wujewiła. W tym zwisku bu hač do 3 200 potencielnych skućićelow zwěsćenych. Hdyž do statistiki tež lajkow a sobudźěłaćerjow w cyrkwinskich zarjadnišćach, šulach, wosadach a katechezach zapřijimaja, trochuje studija samo 330 000 woporow znjewužiwanja.
Wjace žónskich we Vatikanje
Vatikan (B/SN). Kardinalny statny sekretar Vatikana Pietro Parolin, kotryž nawjeduje delegaciju swjateho stoła, napominaše na swětowej klimowej konferency w šotiskim Glasgowje wobdźělnikow zetkanja z nimale 200 krajow, zo drje su srědki za škit klimy tu, ale kulturu brojenja měli nuznje přewinyć. „Měr, přiměrjenosć a wobchowanje stwórby Božeje su tři hromadźe słušace temy, kotrež nimamy rozdźělnje a jednotliwje wobjednawać“, Parolin potwjerdźi.
Ćěmnu zańdźenosć wobdźěłać
szl_Latn ces_Latn ces_Latn xho_Latn szl_Latn hrv_Latn szl_Latn szl_Latn szl_Latn szl_Latn slk_Latn szl_Latn fon_Latn szl_Latn min_Latn szl_Latn bos_Latn ces_Latn szl_Latn szl_Latn szl_Latn pol_Latn ast_Latn